rejauldu/bengali-wikipedia huggingface dataset:
স্টেডিয়াম ৯৭৪ (; পূর্বে রাস আবু আবুদ স্টেডিয়াম নামে পরিচিত ছিল) হলো একটি ফুটবল স্টেডিয়াম, যা ২০২২ ফিফা বিশ্বকাপের জন্য কাতারের দোহায় নির্মিত হয়েছে। এই স্টেডিয়ামটিতে ২০২২ ফিফা বিশ্বকাপের কোয়ার্টার-ফাইনাল পর্যন্ত ম্যাচ আয়োজন করা হবে।  নকশা এটি ৪,৫০,০০০ বর্গমিটার ওয়াটারফ্রন্ট সাইটে ৪০,০০০ দর্শক বসার ব্যবস্থা করার জন্য একটি পরিকল্পনা করা হয়েছিল। এটি পুনরায় ব্যবহারযোগ্য শিপিং কনটেইনারগুলো দিয়ে একটি মডুলার নকশা ব্যবহার করে তৈরি করা হয়েছে এবং ২০২২ বিশ্বকাপ শেষ হওয়ার পরে তা ভেঙে ফেলা হবে।  তথ্য‌সূত্র  বিষয়শ্রেণী:২০২২ ফিফা বিশ্বকাপের স্টেডিয়াম বিষয়শ্রেণী:কাতারের ফুটবল মাঠ বিষয়শ্রেণী:২০২১-এ সম্পন্ন ক্রীড়া মাঠ
খুজাইমা ইবনে সাবিত জুওয়াশ শাহদাতায়িন আনসারী (     ; মৃত্যুঃ জুলাই ৬৫৭) ইসলামের নবী মুহাম্মদ সা এর অন্যতম সাহাবী ছিলেন।    জীবনী    ৬১০-৬৩২: মুহাম্মদের যুগ  তিনি ছিলেন আনসার A Restatement of the History of Islam and Muslims on Al-islam.org  এবং যাদের পক্ষে খুমের পুকুরের হাদিস বর্ণিত হয়েছিল তিনি তাদের মধ্যে একজন। Tarikh al-Yaqubi, as quoted in Peshawar Nights on Al-islam.org . Also, a list composed of sources such as Ibn Hajar Asqalani and Baladhuri, both in his Ta'rikh, Muhammad Bin Khawind Shah in his Rauzatu's-Safa, Ibn Abdu'l-Birr in his Isti'ab    ৬৩২-৬৩৪: আবু বকর এর যুগ  তিনি তাদের মধ্যে ছিলেন যারা প্রথমে আবু বকরকে আনুগত্য করতে অস্বীকার করেছিলেন । Tarikh al-Yaqubi, as quoted in Peshawar Nights on Al-islam.org . Also, a list composed of sources such as Ibn Hajar Asqalani and Baladhuri, each in his Ta'rikh, Muhammad Bin Khawind Shah in his Rauzatu's-Safa, Ibn Abdu'l-Birr in his Isti'ab     ৬৪৪-৬৫৬: উসমানের যুগ  উসমান ইবনে আফফান সাহাবাকে কুরআন সংগ্রহ করার জন্য বলেছিলেন যাতে তারা এটিকে একটি সরকারী গ্রন্থ হিসেবে সংকলন করতে পারে। তখন পর্যন্ত, কুরআন সাহাবাগণ মুখস্থ করে রাখতেন এবং বিভিন্ন উপকরণে লেখা ছিল। হাফসার কাছে একটি সম্পূর্ণ অনুলিপি পাওয়া গেল যা প্রথম খলিফা আবু বকর খিলাফত চলাকালীন প্রস্তুত করা হয়েছিল।   ইতকানে আল-সুয়ুতি নবী মুহাম্মাদের ওহী লেখার জন্য প্রয়োজনীয় সাক্ষীর সংখ্যা নিয়ে আলোচনা করেছিলেন।    ৬৫৬-৬৬১: আলীর যুগ  উটের যুদ্ধের সময় ('৬৫৬) আলির কমান্ডে তিনি ছিলেন একজন জেনারেল হিসেবে তিনি ১০০০ আনসার অশ্বারোহীর নেতৃত্ব দিয়েছিলেন। A Restatement of the History of Islam and Muslims on Al-islam.org    তিনি সিফিনের যুদ্ধে (৬৫৭) আলির পক্ষে যুদ্ধ করে মারা যান। A Restatement of the History of Islam and Muslims on Al-islam.org     আরও দেখুন    সাবিট (নাম)    তথ্যসূত্র   বিষয়শ্রেণী:৬৫৭-এ মৃত্যু বিষয়শ্রেণী:পুরুষ সাহাবা বিষয়শ্রেণী:শিয়া সমর্থক সাহাবা বিষয়শ্রেণী:আনসার বিষয়শ্রেণী:সাহাবা
শ্রাবনী নন্দা (জন্ম ৫ জুলাই ১৯৯১) হলেন একজন ভারতীয় দৌড়বিদ। তিনি ২০১৬ সালে রিওতে অনুষ্ঠিত অলেম্পিক প্রতিযোগীতায় ভারতীয় দলের প্রতিনিধিত্ব করেছেন। তিনি উড়িষ্যার কান্ধামল জেলার বাসিন্দা।   উল্লেখযোগ্য সাফল্যতা   শ্রাবনী জাতীয় এবং আন্তর্জাতিক প্রতিযোগীতায় অনেক পদক লাভ করেছেন।  আন্তর্জাতিক স্তরে    ওড়িয়া দৌড়বীর শ্রাবনী নন্দা ২০১৬ রিও অলিম্পিক মহিলাদের ২০০মি বিভাগে প্রতিদ্বন্দ্বিতা করেন। ২০১৬ সালে অ্যালমাটি তে জি কোসানভ মেমোরিয়াল মিট এ ২৩.০৭ সেকেন্ড করে তিনি রিও তে যাওয়ার টিকিট নিশ্চিত করেন, যেখানে যোগ্যতা অর্জনকারী সময় ছিল ২৩.২০সেকেন্ড।  ভারতের আসাম এ অনুষ্ঠিত সাউথ এশিয়ান গেমস এ তিনি ২০০মিটার এবং ১০০মিটার দৌড়ে যথাক্রমে সব্ররন এবং রৌপ্য পদক জয় করেন।  দিল্লির জহরলাল নেহেরু স্টেডিয়াম এ ২০১০ কমনওয়েলথ গেমস এ (১২ই অক্টোবর,২০১০) ৪ × ৪০০ মি রিলে তে ৪৫.২৫ সেকেন্ড সময়ে সম্পন্ন করে ভারতীয় মহিলা দল ব্রোঞ্জ পদক জয় করে। এই পদক জয়ে বিশিষ্ট অবদান ছিল শ্রাবনীর।  ভারতের পুনে তে অনুষ্ঠিত ২০০৮ সালে যুব কমনওয়েলথ গেমস এ ৪ × ৪০০ মি রিলে তে ভারতীয় মহিলা দলের হয়ে সোনা জয় করেন।  ২০০৭ কলম্বো সাফ (দক্ষিণ এশীয় গেম্‌স ) এ ১০০ মিটার এবং ২০০ মিটার স্প্রিন্ট বিভাগে তিনি ব্রোঞ্জ পদক লাভ করেন।   জাতীয় স্তরে    ঝাড়খণ্ডের রাচীতে অনুষ্ঠিত ১৫তম ন্যাশানাল সিনিয়র ফেডারেশন কাপ অ্যাথলেটিক্‌স চ্যাম্পিয়নশিপে (১-৪মে, ২০১০) শ্রাবনী মহিলাদের ১০০মিটার দৌড়ে ১১.৯৮ সেকেন্ড সময়ে সম্পন্ন করে রৌপ্য পদক জেতেন এবং অনুরাধা বিসোয়াল, রেনুরালা মাহান্ত এবং সরসবতী চন্দ এর সাথে ৪ × ৪০০ মি রিলে তেও রৌপ্য পদক জয় করেন।  অন্ধ্রপ্রদেশের ওয়ারোংরল এ ২০ নভেম্বর,২০০৯ সালে ২৫তম ন্যাশানাল জুনিয়ার অ্যাথলেটিক্‌স চ্যাম্পিয়ানশিপে অনূর্ধ্ব কুড়ি বিভাগে ১০০মিটার (২৫.০৫ সেকেন্ড) দৌড়ে দুটি সব্ররন পদক জেতেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় নারী স্প্রিন্টার বিষয়শ্রেণী:১৯৯১-এ জন্ম বিষয়শ্রেণী:নারী ক্রীড়াবিদ বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২১শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী বিষয়শ্রেণী:অলিম্পিক নারী স্প্রিন্টার বিষয়শ্রেণী:ওড়িশার মল্লক্রীড়াবিদ বিষয়শ্রেণী:ওড়িশার নারী ক্রীড়াবিদ
খোস্ত ওয়া ফেরাং আফগানিস্তানের পূর্বাঞ্চলীয় এলাকা বাগলান প্রদেশের হিন্দু কুশ পর্বতমালায় অবস্থিত একটি জেলা। এটি খোস্ত ওয়া ফেরাং এর রাজধানী শহর। ২০১১-২০১২ সালে জেলাটির আনুমানিক জনসংখ্যা প্রায় ৬০৩০০ ছিল বলে ধারণা করা হয়, যেখানে জাতিগতভাবে মোট জনসংখ্যার ৯০% লোক তাজিক এবং ১০% হাজারা বসবাস করে থাকে।  জেলা পরিলেখ:  স্বাস্থ্যসেবা: ১টি ক্লিনিক  আয়ের উৎস: কৃষিক্ষেত্র (৫০%), পশুপালন (২০%), উদ্যানপালন (২০%), ব্যবসা (৪%)  স্কুলসমূহ: ১০টি ঘরোয়াভিত্তিক, ১টি প্রাথমিক এবং ৩টি উচ্চ মাধ্যমিক।  তথ্যসূত্র  বহিঃসংযোগ  Map of Settlements United Nations, AIMS, May 2002  বিষয়শ্রেণী:বাগলান প্রদেশের জেলা
ফুলবাড়িয়া কলেজ বাংলাদেশের ফুলবাড়িয়া  অঞ্চলে অবস্থিত একটি উচ্চশিক্ষা প্রতিষ্ঠান। কলেজটি ১৯৭২ সালে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত। ১৯৭২ খ্রিষ্টাব্দে এ কলেজে স্নাতকোত্তর শিক্ষা কার্যক্রম প্রবর্তিত হয়।  ফুলবাড়ীয়া উপজেলার সর্বোচ্চ বিদ্যাপীঠ হচ্ছে ফুলবাড়ীয়া কলেজ। স্বাধীনতা উত্তর ১৯৭২ সনে মুক্তিযোদ্ধাদের প্রত্যক্ষ সহযোগীতায় এই কলেজের যাত্রা শুরু হয়। শহীদ সৈয়দ নজরুল ইসলাম (মুজিব নগর সরকারের অস্থায়ী রাষ্ট্রপতি) বর্তমান মনোরম পরিবেশে কলেজটির ভিত্তি প্রস্তর স্থাপন করেন। হাঁটি হাঁটি পা পা করে কলেজটি উচ্চ মাধ্যমিক, ডিগ্রী(পাস) থেকে বর্তমানে অনার্স তথা বিশ্ববিদ্যালয় কলেজ হিসেবে প্রতিষ্ঠিত। গতানুগতিক শিক্ষাক্রমের পাশাপাশি সাহিত্য সংস্কৃতি, খেলাধুলা, রোভারিং, বিএনসিসি সহ মেধা বিকাশের সামগ্রিক কর্মকাণ্ডে এই কলেজ দেশের একটি অন্যতম শিক্ষাপ্রতিষ্ঠান।    তথ্যসূত্র  বহিঃসংযোগ  ফুলবাড়ীয়া বিশ্ববিদ্যালয় কলেজ  বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
র‌্যানমোর এথলসন জন মার্টিনেজ (; জন্ম: ২৪ জুন, ১৯৬৭) কলম্বোয় জন্মগ্রহণকারী শ্রীলঙ্কার সাবেক প্রথম-শ্রেণীর ক্রিকেটার। বর্তমানে তিনি আন্তর্জাতিক ক্রিকেট অঙ্গনে আম্পায়ারের দায়িত্ব পালন করছেন। ঘরোয়া ক্রিকেটে তিনি সেবাস্টিযানিটেজ ক্রিকেট ও অ্যাথলেটিক ক্লাবের হয়ে ফাস্ট-বোলাররূপে খেলেছেন। তবে, স্বল্পকালীন সময়ে তিনি মাত্র চারটি প্রথম-শ্রেণীর ক্রিকেটে প্রতিনিধিত্ব করতে পেরেছেন।   খেলোয়াড়ী জীবন  পিঠের ব্যথার দরুন তাকে জোরপূর্বক ক্রিকেট খেলা থেকে অবসর গ্রহণ করতে হয়। ১৯৮৫ সালে কলম্বোর সেন্ট পিটার্স কলেজকে রানার্স-আপ করান। এরপর ঐ বছরই তিনি শ্রীলঙ্কার অনূর্ধ্ব-১৯ ক্রিকেট দলের হয়ে অস্ট্রেলিয়া এবং ১৯৮৭/৮৮ মৌসুমে অনূর্ধ্ব-২৩ দলের হয়ে পাকিস্তান সফর করেন। ১৯৮৪ সালে ক্রিকেট থেকে স্বেচ্ছায় অবসর নেয়ার পূর্বে এসএসসি, নেগোম্বো সিসি এবং সেবাস্টিয়ানিটিজের হয়ে খেলেন।   আম্পায়ার জীবন  ১৯৯৬ সালে আম্পায়ার হিসেবে মাঠে নামেন ও ২০০০ সালে প্রাথমিক বিভাগে উত্তীর্ণ হন। আন্তর্জাতিক স্তরে ক্রিকেটার হিসেবে নিজের সক্ষমতা প্রমাণ করতে পেরেছেন মার্টিনেজ। এরফলে তিনি আইসিসি’র আম্পায়ারদের আন্তর্জাতিক তালিকায় নাম অন্তর্ভুক্ত করতে সক্ষম হয়েছেন। ৫০,০০০ দর্শকের সম্মুখে আবুধাবিতে অনুষ্ঠিত ইউরো এশিয়া কাপের একদিনের আন্তর্জাতিক প্রতিযোগিতার চূড়ান্ত খেলায় ভারত-পাকিস্তানের খেলায় আম্পায়ারিত্ব করেছিলেন। এছাড়াও নেপালে অনুষ্ঠিত আন্তঃমহাদেশীয় প্রতিযোগিতা ও ২০০৩ সালে বাংলাদেশের ঘরোয়া ক্রিকেট প্রতিযোগিতায়ও তিনি সফলভাবে খেলা পরিচালনা করেছেন।   তথ্যসূত্র   বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান টেস্ট ক্রিকেট আম্পায়ার বিষয়শ্রেণী:শ্রীলঙ্কান ওডিআই ক্রিকেট আম্পায়ার বিষয়শ্রেণী:শ্রীলঙ্কান টি২০আই ক্রিকেট আম্পায়ার বিষয়শ্রেণী:সেবাস্টিয়ানিটেজ ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:কলম্বো থেকে আগত ক্রিকেটার
বদরুদ্দিন সোলামিশ তুর্কি ভাষায় সুলেমিশ (Sülemiş) (১২৭২-১২৯১; , রাজকীয় নাম: মালিকুল আদিল বদরুদ্দিন সোলামিশ ()) ১২৭৯  সালে মিশরের সুলতান ছিলেন। কায়রোতে জন্মগ্রহণ করেন, তিনি কিপচাক বংশোদ্ভূত সুলতান বাইবার্সের পুত্র ছিলেন।  বাইবার্সের মৃত্যুর পর তার পুত্র সাইদ বারাকাহ ক্ষমতা গ্রহণ করেন। কিন্তু যখন তিনি তার পিতার আমীরদের প্রতিস্থাপন করছিলেন; তখন আরও শক্তিশালী তিনজন আমির একত্রিত হন এবং মাত্র দুই বছর পর বারাকাহকে পদত্যাগ করতে বাধ্য করেন। বারাকাহকে সাত বছর বয়সী সোলামিশ দ্বারা প্রতিস্থাপিত করা হয়েছিল, কালাউন অভিভাবক হিসেবে থাকেন। কালাউন সেসব আমিরদের একজন যারা বারাকাহকে অভিভাবক হিসাবে পদত্যাগ করতে বাধ্য করেছিল। কয়েক মাস পরে কালাউনের দ্বারা সোলামিশ পদচ্যুত হন। এরপর কালাউন নিজের জন্য সুলতান উপাধি গ্রহণ করেন।  তিনি ১২৯১ সালে কনস্টান্টিনোপলে মারা যান।   তথ্যসূত্র    রেউভেন আমিতাই-প্রিস (1995), মঙ্গোল এবং মামলুকস: দ্য মামলুক-ইলখানিদ যুদ্ধ, 1260-1281, পৃষ্ঠা 179-225। ক্যামব্রিজ ইউনিভার্সিটি প্রেস, ।  বিষয়শ্রেণী:কায়রোর ব্যক্তি বিষয়শ্রেণী:১২৯১-এ মৃত্যু বিষয়শ্রেণী:১২৭২-এ জন্ম বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:বাহরি সুলতান বিষয়শ্রেণী:১৩শ শতাব্দীর মামলুক সুলতান
সেতিবোর () ছিলেন প্রাচীন মিশরের রাণী, যিনি ৫ম রাজবংশের শেষ দিককার সময়ে বসবাস করেন। ধারণা করা হয়, তিনি রাজা ইসেসির স্ত্রী ছিলেন।  তিনি বেশকয়েকটি উপাধি ধারণ করতেন, যার মধ্যে ছিল হোরাসের বন্ধু, যিনি হোরাস ও সেথকে দেখেন, হেটেস রাজদণ্ডের মহিয়সী, প্রশংসার মহান ব্যক্তি এবং রাজার স্ত্রী, তার প্রিয়তমা।  thumb|350x350px|সেতিবোরের কমপ্লেক্সের বিন্যাস। ক্রমানুসারে: ১) স্তম্ভযুক্ত আঙিনা; ২) পাঁচটি নিস স্থানবিশিষ্ট মূর্তি চ্যাপেল; ৩) অ্যান্টিচেম্ব্রে ক্যারি; ৪) সংরক্ষণ কক্ষ; ৫) উৎসর্গ হল; ৬) উপাসনাকেন্দ্রিক পিরামিড; ৭) প্রধান পিরামিড।  সাক্কারায় রাজাদের পিরামিডের পাশে অবস্থিত তার পিরামিড দীর্ঘদিন ধরে পরিচিত ছিল। এটি তার ব্যতিক্রমী বৃহৎ আকারের জন্য প্রসিদ্ধ, যা প্রাচীন রাজ্যে কোনো রাণীর জন্য নির্মিত সবচেয়ে বড় পিরামিড। ২০১৯ সালে একটি স্তম্ভে তার নাম ও উপাধি আবিষ্কৃত হয়। এটি এমন কিছু নির্মাণশৈলী অন্তর্ভুক্ত করেছে, যা পূর্বে শুধুমাত্র রাজাদের কমপ্লেক্সেই ব্যবহৃত হত।  মিশরীয় প্রত্নতত্ত্ববিদ আহমেদ ফাখরি (১৯০৫–১৯৭৩) ১৯৫০-এর দশকে তার সমাধি মন্দির খনন করেন, তবে এ বিষয়ে কোনো প্রতিবেদন প্রকাশিত হয়নি। ফাখরির খনন কাজে সহায়তাকারী মার্কিন মিশরতত্ত্ববিদ ক্লাউস বেয়ার (১৯৩০–১৯৮৭) উল্লেখ করেন যে, মন্দিরের দৃশ্যগুলো পরে পরিবর্তন করা হয়েছিল। রানির মাথার উপরের লিপি মুছে ফেলে সেখানে "গৃধিনী ও অন্যান্য রাজকীয় প্রতীক" বসানো হয়েছিল। তিনি আরও জানান, মন্দিরটি মারাত্মকভাবে ক্ষতিগ্রস্ত হয়েছিল। সমসাময়িক মার্কিন মিশরতত্ত্ববিদ অ্যান মেসি রথ ধারণা করেন যে, রাজকীয় প্রতীক ও স্মৃতিস্তম্ভে সংঘটিত ধ্বংসযজ্ঞের চিহ্ন থেকে বোঝা যায়, তিনি হয়তো একজন নারী রাজা হিসেবে শাসন করেছিলেন। এটি অনেকটা হাতশেপসুতের স্মৃতিস্তম্ভ ধ্বংসের ঘটনার মতো হতে পারে, যা তার মৃত্যুর পর ঘটেছিল।  সাম্প্রতিক গবেষণায় তার স্মৃতিস্তম্ভের আরও বিস্তৃত খননের পর কিছুটা সতর্কতা অবলম্বন করা হলেও, এতে এখনো তার উচ্চ মর্যাদার প্রমাণ মেলে। তার পিরামিড মন্দিরের অলংকরণে এমন অনেক বৈশিষ্ট্য দেখা যায়, যা পরবর্তী রাণীদের ক্ষেত্রে নিশ্চিতভাবে বিদ্যমান ছিল।Hana Vymazalová: Newly uncovered relief fragments of Queen Setibhor: A queenly decorative theme with unusual features, Prague Egyptological Studies XXVI (2021), 109 online  তথ্যসূত্র  বিষয়শ্রেণী:খ্রিস্টপূর্ব ২৪শ শতাব্দীর নারী বিষয়শ্রেণী:খ্রিস্টপূর্ব ২৫শ শতাব্দীর নারী বিষয়শ্রেণী:খ্রিস্টপূর্ব ৩য় সহস্রাব্দে জন্ম বিষয়শ্রেণী:খ্রিস্টপূর্ব ২৪শ শতাব্দীতে মৃত্যু বিষয়শ্রেণী:মিশরের পঞ্চম রাজবংশের রানী সহধর্মিণী
৮৯৬৯ হলো ২০১৬ সালের একটি পাকিস্তানি থ্রিলার চলচ্চিত্র যা পরিচালনা করেছেন আজিম সাজ্জাদ। চলচ্চিত্রটিতে প্রধান চরিত্রে অভিনয় করেছেন সাবা কমর,  হুসেন টিওয়ানা, সাদাফ হামিদ, আনাম গোহের ও আলী জাবরান খান। কয়েকজন নতুন তারকা এই চলচ্চিত্রের মাধ্যমে পরিচিত হয়েছেন। এটি এজে মিডিয়া প্রোডাকশনের প্রযোজনার ব্যানারে ২ ডিসেম্বর ২০১৬ সালে মুক্তি পেয়েছে।   পটভূমি  চলচ্চিত্রে খুনের রহস্য দেখানো হয় যা‌ পরে একটি সিরিয়াল কিলার ট্রিভিয়ার সঙ্গে গল্পটি মোড় নেয়।   শ্রেষ্ঠাংশে   সাবা কমর  হুসেন টিওয়ানা  সাদফ হামিদ  আজিম সাজ্জাদ  আনাম গোহের  হাসিব খান  সামা শাহ  জুনাইরা মহাম  নূর-উল-হাসান  আউন সরোয়ার  আলী জাবরান খান   সংগীত  চলচ্চিত্রটির সংগীত পরিচালনা করেছেন রাহেল ফায়াজ।   মুক্তি  ৮৯৬৯ এর ট্রেলার ২০১৪ সালের সেপ্টেম্বরে প্রকাশিত হয়েছিল।https://www.youtube.com/watch?v=glVWB_OU0j4 ছবিটি এপ্রিল ২০১৬ তে মুক্তি পাওয়ার কথা থাকলেও তা পরিবর্তন করে বছরের শেষের দিকে নেওয়া হয়েছিল। চলচ্চিত্রটি পাকিস্তানে দেশজুড়ে ২ ডিসেম্বর ২০১৬ সালে মুক্তি পেয়েছে।http://dunyanews.tv/en/Entertainment/360192-Azeem-Sajjads-8969-to-release-on-December-2   আরও দেখুন   হজার জুনীসম্ম  নভেম্বর রেইন (২০১৪-এর চলচ্চিত্র)  তিন ঘুমতি  ঝোলা  আপনি আপনি লাভ স্টোরি   তথ্যসূত্র    বহিঃসংযোগ     বিষয়শ্রেণী:২০১৬-এর চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:উর্দু ভাষার চলচ্চিত্র বিষয়শ্রেণী:২০১৬-এর রোমাঞ্চকর চলচ্চিত্র বিষয়শ্রেণী:পাকিস্তানি থ্রিলার চলচ্চিত্র বিষয়শ্রেণী:২০১০-এর দশকের উর্দু ভাষার চলচ্চিত্র
জেফিরো ছিল মার্কিন যুক্তরাষ্ট্রের ওরেগনের পোর্টল্যান্ডে অবস্থিত একটি ইতালীয় এবং ভূমধ্যসাগরীয় রেস্তোরাঁ।  ব্যবসাটি ১৯৯০ থেকে ২০০০ সাল পর্যন্ত চালু ছিল।   ইতিহাস  ব্রুস ক্যারি  এবং ক্রিস ইসরায়েল  ১৯৯০ সালে রেস্তোরাঁটি চালু করেন। মনিক সিউ  এবং সারাহ হুইটনকেও চালু করণে সহায়তা করার জন্য কৃতিত্ব দেওয়া হয়েছে।  ২০০০ সালে ব্যবসাটি বন্ধ হয়ে যায়।    আরো দেখুন    ইতালীয় রেস্তোরাঁর তালিকা   তথ্যসূত্র   বিষয়শ্রেণী:১৯৯০-এ প্রতিষ্ঠিত রেস্তোরাঁ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০০০-এ বিলুপ্ত রেস্তোরাঁ বিষয়শ্রেণী:১৯৯০-এ অরেগনে প্রতিষ্ঠিত বিষয়শ্রেণী:২০০০-এ ওরেগনে বিলুপ্ত
ইহুদি দর্শন বা ইহুদি ধর্মতত্ত্ব হলো ইহুদিদের দ্বারা বা ইহুদিধর্মের সাথে অন্যান্য ধর্মের সম্পাদিত সমস্ত দর্শন অন্তর্ভুক্ত করে। আধুনিক হাসকালহ্ (ইহুদি জ্ঞানার্জন) ও ইহুদি মুক্তির পূর্ব পর্যন্ত, ইহুদি দর্শন রব্বীয় ইহুদি ধর্মের ঐতিহ্যের সাথে সুসংগত নতুন ধারণাগুলিকে পুনর্মিলন করার প্রচেষ্টায় ব্যস্ত ছিল, এবং উদীয়মান ধারণাগুলি সংগঠিত করা যা অগত্যা ইহুদিদের অনন্য ইহুদি শিক্ষাগত কাঠামো ও বিশ্ব-দৃষ্টিভঙ্গিতে পরিণত হয় না। আধুনিক সমাজে তাদের গ্রহণযোগ্যতার সাথে, ধর্মনিরপেক্ষ শিক্ষার সাথে ইহুদিরা বিশ্বের দাবীগুলি পূরণ করার জন্য সম্পূর্ণ নতুন দর্শনকে গ্রহণ করেছে বা বিকাশ করেছে যেখানে তারা এখন নিজেকে খুঁজে পেয়েছে।  দশম শতাব্দীর ব্যাবিলনীয় একাডেমির জিওনিমের মধ্যে প্রাচীন গ্রিক দর্শনের মধ্যযুগীয় পুনঃআবিষ্কার যুক্তিবাদী দর্শনকে বাইবেলের-তালমুদীয় ইহুদিধর্মে নিয়ে আসে। দর্শনটি সাধারণত কাব্বালাহ্ এর সাথে প্রতিযোগিতায় ছিল। উভয় সম্প্রদায়ই শাস্ত্রীয় রব্বীয় সাহিত্যের অংশ হয়ে উঠবে, যদিও পণ্ডিতী যুক্তিবাদের অবক্ষয় ঐতিহাসিক ঘটনার সাথে মিলে যা ইহুদিদের কাব্বালীয় পদ্ধতির দিকে আকৃষ্ট করে। অশকেনজী ইহুদিদের জন্য, অষ্টাদশ শতাব্দীর পর থেকে মুক্তি ও ধর্মনিরপেক্ষ চিন্তাধারার সাথে মিলিত হওয়া দর্শনকে যেভাবে বিবেচনা করা হত তার পরিবর্তন করেছিল। পশ্চিম ইউরোপের তুলনায় অশকেনজী এবং সেফার্দী সম্প্রদায়ের পরে ধর্মনিরপেক্ষ সংস্কৃতির সাথে আরও দ্বিধাপূর্ণ মিথস্ক্রিয়া ছিল। আধুনিকতার বিভিন্ন প্রতিক্রিয়ার মধ্যে, উদীয়মান ধর্মীয় আন্দোলনের পরিসর জুড়ে ইহুদি দার্শনিক ধারণাগুলি বিকশিত হয়েছিল। উন্নয়নগুলি মধ্যযুগের রব্বীয় দর্শনের ধর্মশাস্ত্র থেকে শুরু করে বা ইহুদি চিন্তার অন্যান্য ঐতিহাসিক দ্বন্দ্ববাদী দিকগুলি থেকে বিরতি হিসাবে বিবেচনা করা যেতে পারে, এবং দার্শনিক পদ্ধতির বিভিন্ন সমসাময়িক ইহুদি মনোভাবের ফলস্বরূপ।   তথ্যসূত্র    আরও পড়ুন  অনলাইন উৎস   Material by topic, daat.ac.il   Primary Sources, Ben Gurion University    Online materials, Halacha Brura Institute   From the Israeli high-school syllabus, education.gov.il   Articles on Jewish Philosophy-Haim Lifshitz and Isaac Lifshitz    Free will in Jewish Philosophy      মুদ্রিত উৎস  Daniel H. Frank and Oliver Leaman (eds.), History of Jewish Philosophy.  London: Routledge, 1997.   Colette Sirat, A History of Jewish Philosophy in the Middle Ages. Cambridge University Press, 1990.    বহিঃসংযোগ     Jewish Philosophy, The Dictionary of Philosophy (Dagobert D. Runes)  Rabbi Haim Lifshitz-articles review Jewish Philosophy  Rabbi Marc Angel's Project reflecting a fusion of Modern Orthodoxy and Sephardic Judaism  Jewish thought and spirituality - articles and Shiurim in the Yeshiva site  Joseph Isaac Lifshitz, "Towards a Modern Idea of Charity", Conversations On Philanthropy  University at Buffalo Research Guide of Jewish Thought  বিষয়শ্রেণী:ইহুদি সংস্কৃতি বিষয়শ্রেণী:ইহুদি বিদ্যা
বিরুনিয়া ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।   অবস্থান ও সীমানা  বিরুনিয়া ইউনিয়নের উত্তরে ধীতপুর ইউনিয়ন পূর্বে গফরগাও উপজেলা দক্ষিনে রাজৈ ইউনিয়ন ও পশ্চিমে ভালুকা ইউনিয়ন। ভালুকা টু গফরগাও পাকা রাস্তার পার্শ্বে ইউনিয়নটি অবস্থিত।   ইতিহাস    প্রশাসনিক এলাকা  বিরুনিয়া ইউনিয়নের গ্রামের সংখ্যা: ৯ টি। মোজার সংখ্যা: ৯ টি।  গ্রামসমূহ-  গোয়ারী, ভাওয়ালিয়া বাজু, বাওয়া, চান্দরাটি, মাহমুদপুর, কংশেরকুল, বিরুনীয়া, বাকসী বাড়ি, কাইচান।   আয়তন ও জনসংখ্যা  বিরুনিয়া ইউনিয়নের আয়তন: ২৭.২৬ কি: মি:। জনসংখ্যা: ২১৮৯৩ জন।   শিক্ষা  শিক্ষার হার : ৩৭.৭৪%  শিক্ষা প্রতিষ্ঠান   স্কুল এন্ড কলেজ ১ টি  মহিলা কলেজ ১ টি  মাধ্যমিক বিদ্যলিয় ৫ টি  প্রাথমিক বিদ্যালয় ১২ টি  এবতেদিয়া ২ টি   দর্শনীয় স্থান    বাওয়া  কংশেরকুল দরবার শরীফ   উল্লেখযোগ্য ব্যক্তিত্ব    এম আমানউল্লাহ –বাংলাদেশী রাজনীতিবিদ, চিকিৎসক ও ময়মনসিংহ-১১ আসনের সাবেক সংসদ সদস্য।   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ভালুকা উপজেলার ইউনিয়ন |}
রায়গড় লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটিি রায়গড় জেলা এবং রত্নগিরি জেলায় প্রসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল রায়গড় লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    পেন বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।    আলিবাগ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।    শ্রীবর্ধন বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।    মাহাদ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।    দাপোলি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।    গুহগড় বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।   রায়গড় লোকসভা কেন্দ্র বিজয়ী বর্তমান ও প্রাক্তন সংসদ   রায়গড় লোকসভা কেন্দ্র বিজয়ী বর্তমান সংসদ জাতীয়তাবাদী কংগ্রেস পার্টি দলের সদস্য সুনীল তাতকরে এবং প্রাক্তন সংসদ ছিলেন শিব সেনার দলের সদস্য অনন্ত গীতে।  তথ্যসূত্র   আরও পড়ুন  মুম্বাই দক্ষিণ লোকসভা কেন্দ্র  মুম্বাই দক্ষিণ মধ্য লোকসভা কেন্দ্র  বহিঃসংযোগ রায়গড় লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র বিষয়শ্রেণী:রত্নগিরি জেলা
বিষ্ণুপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।   আয়তন  বিষ্ণুপুর ইউনিয়নের আয়তন ৭,৪৬৭ একর।   জনসংখ্যার উপাত্ত  ২০১১ সালের পরিসংখ্যান অনুযায়ী বিষ্ণুপুর ইউনিয়নের জনসংখ্যা ২৭,৬৩১ জন। এর মধ্যে পুরুষ ১২,৪২৪ জন এবং মহিলা ১৫,২০৭ জন। মোট পরিবার ৬,১৪০টি।   অবস্থান ও সীমানা  চাঁদপুর সদর উপজেলার সর্ব-উত্তরে বিষ্ণুপুর ইউনিয়নের অবস্থান। এ ইউনিয়নের দক্ষিণে কল্যাণপুর ইউনিয়ন, পূর্বে আশিকাটি ইউনিয়ন ও মতলব পৌরসভা, উত্তরে মতলব পৌরসভা ও মতলব উত্তর উপজেলার ফরাজিকান্দি ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।   প্রশাসনিক কাঠামো  বিষ্ণুপুর ইউনিয়ন চাঁদপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী বিষ্ণুপুর ইউনিয়নের সাক্ষরতার হার ৫০.১%।   শিক্ষা প্রতিষ্ঠান  মাধ্যমিক বিদ্যালয়  আমিরাবাদ জি.কে উচ্চ বিদ্যালয়  খেরুদিয়া দেলোয়ার হোসেন হাই স্কুল এন্ড কলেজ  লালপুর বালুধুম উচ্চ বিদ্যালয়   যোগাযোগ ব্যবস্থা    খাল ও নদী    হাট-বাজার   কানুদী মিয়ার বাজার  কাজির বাজার  বাংলা বাজার   দর্শনীয় স্থান    উল্লেখযোগ্য ব্যক্তি   হারুন অর রশিদ খান – সাবেক সাংসদ। মানিকুর রহমান মানিক - সভাপতি চাঁদপুর জেলা যুবদল, সাবেক সাধারণ সম্পাদক ও সভাপতি চাঁদপুর জেলা ছাত্রদল, সাবেক সদস্য ছাত্রদল কেন্দ্রীয় সংসদ।   জনপ্রতিনিধি   বর্তমান চেয়ারম্যান: মোঃ নাছির উদ্দিন খাঁন শামিম।   আরও দেখুন   চাঁদপুর সদর উপজেলা  চাঁদপুর সদর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
তোমোকি ইওয়াতা (, ; জন্ম: ৭ এপ্রিল ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  ২০১৫ সালে, তোমোকি জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন তোমোকি ইওয়াতা ১৯৯৭ সালের ৭ই এপ্রিল তারিখে জাপানের উসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তোমোকি জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১৫ ম্যাচে অংশগ্রহণ করেছেন।  ২০১৯ সালের ২০শে জুন তারিখে, ২২ বছর, ২ মাস ও ১৩ দিন বয়সে, ডান পায়ে ফুটবল খেলায় পারদর্শী তোমোকি উরুগুয়ের বিরুদ্ধে অনুষ্ঠিত ২০১৯ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ২–২ গোলে ড্র করেছিল। জাপানের হয়ে অভিষেকের বছরে তোমোকি সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৯  ২  ০ সর্বমোট  ২  ০  তথ্যসূত্র  বহিঃসংযোগ                বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়